open-index/open-wikipedia-markdown huggingface dataset:
அணைப்பட்டி வீரஆஞ்சநேயர் கோயில்

**அணைப்பட்டி வீர ஆஞ்சநேயர் கோயில்** இந்தியாவின் தமிழ்நாட்டிலுள்ள  திண்டுக்கல் மாவட்டத்தில் நிலக்கோட்டை அருகே அணைப்பட்டி கிராமத்தில்  அமைந்துள்ளது. பிரசித்தி பெற்ற வீர ஆஞ்சநேயர் கோவில் வைகை ஆற்றின் கரையோரத்தில் அமைந்துள்ளது.  நிலக்கோட்டையிலிருந்து 10 கிலோமீட்டர் தொலைவிலும் வத்தல்குண்டுவிலிருந்து 21 கிலோமீட்டர் தொலைவிலும் அணைப்பட்டி வீர ஆஞ்சநேயர் கோயில் அமைந்துள்ள இத்தலம் மிகவும் பழமைவாய்ந்ததாகும்.

மூலவரான ஆஞ்சநேயர் ஆறடி உயரத்தில் உள்ளார். வலது கையால் சஞ்சீவி மலையை தூக்கியபடியும், இடது கையை தொடையில் வைத்தும் உள்ளார். இவருடைய கண்களில் ஒன்று அயோத்தியையும், மற்றொன்று பக்தர்களை பார்ப்பதாகவும் நம்புகின்றனர்.

இக்கோயிலில் விநாயகர், நாகர், சப்தகன்னியர்கள் மற்றும் கருப்பண்ணசாமி சன்னதிகள் உள்ளன. நவகிரகங்களுக்காக பீடம் அமைக்கப்பட்டுள்ளது.

## தல வரலாறு
அம்மைநாயக்கனூர் சமீந்தாரான காமயசாமி என்பவரின் கனவில் ஆஞ்சநேயர் தோன்றி இவ்விடத்தில் சுயம்புவாக இருப்பதை தெரிவித்தார். இத்தலத்தில் தாழம்பூ புதரை சுத்தம் செய்து பார்த்தபோது சிறிய பாறையாக இருந்தமையை தோண்டி சுயம்பு ஆஞ்சநேயராக வழிபட்டுள்ளனர். ஜமீன்தார் இக்கோயிலை கட்டியுள்ளார்.

## மேற்கோள்கள்


பகுப்பு:திண்டுக்கல் மாவட்டத்திலுள்ள ஆஞ்சநேயர் கோயில்கள்
சிசே மரம்

**நூக்கம்**, *சிசே* அல்லது *தால்பெர்சியா சிசூ* (*Dalbergia sissoo*) என்ற அறிவியல் பெயர் கொண்ட இது ஒருவகை பசுமையான ஈட்டிமரவகையாகும். இது பொதுவாக *வட இந்திய ரோசுவுட்*  எனவும் *சீஷம்* எனவும் *டாலி* அல்லது *தால் மரம்* எனவும் *இருகுடுசாவா* எனவும் அழைக்கப்படுகின்றது.  இது இந்தியத் துணைக் கண்டத்திலும்  தெற்கு ஈரானிலும் காணப்படுகின்றது.   பாரசீகத்தில் **ஜாகு** எனப்படுகின்றது. இது பஞ்சாப் மாநிலத்தின் மாநில மரம் ஆகும்.  பாக்கித்தானிய பஞ்சாபிலும் மாகாண மரமாக உள்ளது. இது முதன்மையாக ஆற்றங்கரைகளில்  குறைந்த தரைமட்டம் உள்ள இடங்களில் வளர்கின்றது.  இருப்பினும்  உயரங்களிலும் இதனைக் காணலாம். இந்த மரம் வளரும் இடங்களின் வெப்பநிலை சராசரியாக  ஆகவும் மிகக் குறைந்தளவு வெப்பநிலை உறைநிலைக்குக் கீழே கிட்டத்தட்ட க்கும் உள்ளது. ஆண்டுக்கு  வரையிலான மழையையும் 3-4 மாத வறட்சியையும் தாங்கவல்லது. மண்வளம் மணல், கற்களிலிருந்து ஆற்றங்கரை வண்டல் மண் வரையிலும் வளர்கின்றது. உப்புநீர் மண்ணிலும் இது விளையும். கறையான் தாக்குதலைத் தாங்கக்கூடிய மரம் இதுவாகும்.

## படத்தொகுப்பு

படிமம்:Dalbergia sissoo.jpg|thumb|center|250px|தால்பெர்சியா சிசூ (Dalbergia sissoo)
படிமம்:Sheesham.jpg|thumb|center|250px|சிசூ மரக்கட்டை (சீஷம் அல்லது ரோசுவுட்)

## வெளியிணைப்புகள்

பகுப்பு:மரங்கள்
பகுப்பு:பஞ்சாப்
பகுப்பு:இந்தியத் தாவரங்கள்
பகுப்பு:தமிழ்நாட்டின் தாவரங்கள்
மாஜி கிளைமொழி

**மாஜி** (*Majhi*, ; ) பஞ்சாபி மொழியின் சீர்தர வட்டார மொழியாக ஏற்கப்பட்டுள்ள ஓர் கிளைமொழியாகும்  இது  பஞ்சாபின் மாஜ்ஹா பகுதியில் தோன்றியது. இந்தக் கிளைமொழியைப் பேசுவோரும் மாஜிக்கள் என்றே அழைக்கப்படுகின்றனர். இவர்கள் பெரும்பாலும்  பாக்கித்தானிய பஞ்சாபின் மத்திய மாவட்டங்களிலும் இந்தியாவின்  அமிருதசரசு, குர்தாஸ்பூர் வட்டாரங்களிலும் வாழ்கின்றனர். இப்பகுதியில் உள்ள இரு முதன்மையான நகரங்கள் அமிருதசரசும், இலாகூரும் ஆகும்.

## மேற்சான்றுகள்

பகுப்பு:பஞ்சாபி கிளைமொழிகள்
பகுப்பு:இந்திய மொழிகள்
லவ்லி புரொபசனல் பல்கலைக்கழகம்

**லவ்லி புரொபஷனல் பல்கலைக்கழகம்** (*Lovely Professional University*) எனும் இந்த பல்கலைக்கழகம், இந்திய பஞ்சாப் மாநிலத்தின் ஜலந்தரிலிருந்து - தில்லி செல்லும் ஜி.டி சாலையிலுள்ள பக்வாரா என்னுமிடத்தில் அமைந்துள்ளது. வட இந்தியாவின் ஒரு அரை குடியிருப்பு பல்கலைக்கழக கல்லூரியாக செயல்படும் இது, பஞ்சாப் மாநிலத்தின் சுயநிதி பல்கலைக்கழகத்தின் கீழ் உருவாக்கப்பட்டது. இந்திய பல்கலைக்கழக மானியக் குழுமத்தால் (*யுஜிசி/UGC*) சட்ட எண்: 2005 (*Act 2005*)  அங்கீகரிக்கப்பட்டுள்ள இக்கல்வி நிறுவனம், யுஜிசி சட்டம் 1956 பிரிவு 2 (ஊ) கீழ் (*under Section 2(f) of UGC Act 1956*) இயங்கிவருகிறது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
மால்வாய் கிளைமொழி

**மால்வாய்** (*Malwai*) பஞ்சாபின் மால்வா வட்டாரத்தில் பேசப்படும் பஞ்சாபி மொழியின் ஓர் கிளைமொழியாகும்.மால்வாய் பேசப்படும் முதன்மையிடங்களாக பெரோசுப்பூர், ஃபாசில்கா, பரித்கோட், முக்த்சர், மோகா, பதிண்டா, பர்னாலா, மான்சா மாவட்டங்களும்  லூதியானா மாவட்டத்தின் ஜாக்ரோன், இராய்கோட், லூதியானா (மேற்கு) வட்டங்களும் உள்ளன. பாக்கித்தானில் பஞ்சாப் மாகாணத்தின் பகவல்நகர், வெகாரி மாவட்டங்களில்  பேசப்படுகின்றது.

பஞ்சாபி மொழியின் கிளைமொழிகளுக்கிடையேயான வேறுபாடு பேசும் தன்மையைப் பொறுத்திருந்தாலும் சில சொற்களின் பொருளிலும் கவனிக்கப்பட்டுள்ளது:

## குறிப்புகள்

## இதனையும் காண்க
* பஞ்சாபி கிளைமொழிகள்
* இந்திய மொழிகள்
* இந்தியாவில் தாய்மொழியைப் பேசுவோரின் எண்ணிக்கையின் பட்டியல்
## மேற்சான்றுகள்


பகுப்பு:பஞ்சாபி கிளைமொழிகள்
பானிபட் அனல் மின் நிலையம் 2

**பானிபட் அனல் மின் நிலையம் 2** *(Panipat Thermal Power Station II)* இந்தியாவின் அரியானா மாநிலத்திலுள்ள பழம்பெரும் நகரமான பானிப்பத்தில் அமைந்துள்ளது.  நிலக்கரியை எரிபொருளாகப் பயன்படுத்தும் இம்மின்னுற்பத்தி நிலையத்தை அரியானா மின்னுற்பத்திக் கழக நிறுவனம் நிர்வகிக்கிறது.

## மின்நிலையம்

பானிபட் அனல் மின் நிலையத்தில் மொத்தமாக நிறுவப்பட்ட எட்டு அலகுகளில் நான்கு மின்னுற்பத்தி அலகுகள் தனியாகப் பிரிக்கப்பட்டு மின்னுற்பத்தி நிலையங்கள் 1 மற்றும் 2 எனப் பெயரிடப்பட்டன. 920 மெகாவாட் மின்னுற்பத்தி செய்யக்கூடிய நான்கு மின்னுற்பத்தி அலகுகள் (2X210 மெகாவாட் மற்றும் 2 X 250 மெகாவாட்டுகள்) பானிபட் அனல் மின் நிலையம் 2 இல் அமைந்துள்ளன. இத்திட்டம் நான்கு நிலைகளாக திட்டமிடப்பட்டு தொடங்கப்பட்டது. 

## நிறுவப்பட்ட ஆற்றலளவு

## மேற்கோள்கள்

## இவற்றையும் காண்க
*பானிபட் அனல் மின் நிலையம் 1

பகுப்பு:அரியானா அனல் மின் நிலையங்கள்
பகுப்பு:பானிபத் மாவட்டம்
தாசேக் பெர்மாய் தமிழ்ப்பள்ளி, பினாங்கு

**தாசேக் பெர்மாய் தமிழ்ப்பள்ளி** என்பது (மலாய்: *(SJK(T) Tasek Permai)*; ஆங்கிலம்: *(Tasek Permai Tamil School)*; மலேசியா, பினாங்கு மாநிலத்தில், தென் செபராங் பிறை மாவட்டத்தில் சிம்பாங் அம்பாட் புறநகர்ப் பகுதியில் அமைந்து உள்ள ஒரு தமிழ்ப்பள்ளி.  

மலேசிய அரசாங்கத்தால் 2003-ஆம் ஆண்டில் வியூகப் பள்ளி (வாவாசான் பள்ளி) என்று தரம் உயர்த்தப்பட்ட தமிழ்ப்பள்ளி. வியூகப் பள்ளிக் குழுமத்தில் *(Kompleks Sekolah Wawasan)* இந்தத் தமிழ்ப் பள்ளியும் அமைந்து உள்ளது.

2009-ஆம் ஆண்டில் இந்தப் பள்ளியில் 328 மாணவர்கள் (ஆண்கள் 151; பெண்கள் 177) கல்வி பயின்றார்கள். 23 ஆசிரியர்கள் பணியாற்றினார்கள். ஆனால் இப்போது 2020-ஆம் ஆண்டு புள்ளி விவரங்களின்படி 184 மாணவர்கள் மட்டுமே இந்தப் பள்ளியில் பயில்கிறார்கள். 

## வாவாசான் பள்ளி

தாசேக் பெர்மாய் தமிழ்ப்பள்ளி ஒரு வாவாசான் பள்ளியாகும். ஒரு வாவாசான் பள்ளி வளாகத்தில் மலாய்ப் பள்ளி, சீனப் பள்ளி, மற்றும் தமிழ்ப்பள்ளி என மூன்று பள்ளிகளும் ஒன்றாக அமைந்து இருக்கும். அங்கு பல்லின மாணவர்கள் ஒன்றாக இணைந்து விளையாடுவார்கள். ஒன்றாக அமர்ந்து உணவு உண்ணுவார்கள். பாடம் கற்பித்தல் மட்டும் தனித்தனியாக இருக்கும்.

வாவாசான் பள்ளியில் எல்லாச் சமூக, சமய மக்களின் உணவுகள் விற்கப்படும். சமயம், பண்பாட்டிற்கு ஏற்காத உணவுகள் இங்கு விற்கப்படுவது இல்லை.

பல்லினக் கலாச்சார நடனங்களான ஜொகெட், பரதம், கோலாட்டம், விசிறி நடனம், சிங்க நடனம் போன்ற பாரம்பரிய நடனங்கள் இந்தப் பள்ளியில் கற்றுத் தரப் படும்.

## தானியங்கியியல் இயந்திரவியல் போட்டி

தாசேக் பெர்மாய் தமிழ்ப்பள்ளி 2021-ஆம் ஆண்டில், மலேசியாவில் தானியங்கியியல் *(Pathfinder Robotics)* ரோபாட்டிக்ஸ் போட்டியை நடத்திய முதல் தமிழ் பள்ளி எனும் பெருமையைப் பெறுகிறது. பினாங்கு மாநிலத்தில் உள்ள பல தொடக்கநிலை; உயர்நிலைப் பள்ளிகள் இந்தப் போட்டியில் கலந்து கொண்டன.

ஏற்கனவே 2020-ஆம் ஆண்டில் இந்தப் பள்ளி, பினாங்கு மாநிலம் நடத்திய பசுமைப் புரட்சி *(Green Carnival Challenge Penang)* போட்டியில் வெற்றி பெற்று உள்ளது. மலேசியக் கல்வியமைச்சின் பாராட்டுதலையும் இந்தப் பள்ளி பெற்றது.

தாசேக் பெர்மாய் தமிழ்ப்பள்ளி மாணவர்கள் 2012, 2013-ஆம் ஆண்டுகளில் மாநில அளவில் நடைபெற்ற திடல் தடப் போட்டிகளில் பல தங்கம், வெள்ளி பதக்கங்களைப் பெற்று சாதனை படைத்து உள்ளனர்.

## முன்னாள் தலைமையாசிரியர்கள்

# ஆறுமுகம் (1946 – 1961) 
# மணியம் (1961 - 1980) 
# லாரன்ஸ் (1980 - 1988) 
# வீரசாமி அண்ணாமலை (1988 - 1995) 
# முனுசாமி (1995 - 1997) 
# பாண்டியன் (1997 - 2003) 
# லெட்சுமி (2003 - 2004) 
# விவேகனாந்தன் சுப்ரமணியம் (2004 - 2009) 
# குணசேகரன் ஆறுமுகம் (2009 - 2010) 
# சரோஜினி தேவி தனபாலமன் (2011 - 2013) 
# இரத்தினவேலு (2014)

## மேலும் காண்க
தாசேக் பெர்மாய் தமிழ்ப்பள்ளி மாணவர்களின் நடனம் 

தாசேக் பெர்மாய் வாவாசான் பள்ளி ஆசிரியர்கள் (2018) 

## மேற்கோள்கள்

பகுப்பு:மலேசியத் தமிழ்ப் பள்ளிகள்
பகுப்பு:பினாங்கு தமிழ்ப் பள்ளிகள்
பகுப்பு:பினாங்கு
தேசிய மருந்தியல் கல்வி மற்றும் ஆராய்ச்சிக் கழகம், மொகாலி

**தேசிய மருந்தியல் கல்வி மற்றும் ஆராய்ச்சிக் கழகம் ** (*National Institute of Pharmaceutical Education and Research*) (*சுருக்கமாக: *'NIPER Mohali*' *) எனும் இந்த ஆராய்ச்சிக் கழகம், இந்திய பஞ்சாப் மாநிலத்தின் மொகாலி அருகிலுள்ள எஸ்.ஏ.எஸ் நகர் என்னுமிடத்தில் 130 ஏக்கர் பரப்பளவில் அமைந்துள்ளது. ஒரு இந்திய பொது மருந்தக ஆராய்ச்சிப் பல்கலைக்கழகமாக உள்ள இது, இந்திய ரசாயனப் பொருட்கள் மற்றும் உரங்கள் அமைச்சகத்தின் கீழ் இயங்கிவருகிறது.

## தரவரிசை
2021ஆம் ஆண்டில் தேசிய நிறுவன தரவரிசை கட்டமைப்பு மருந்துப் படிப்புகளில் தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத்து 4வது இடத்தைப் பிடித்துள்ளது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
பிரிக்பீல்ட்ஸ் விவேகானந்தா தமிழ்ப்பள்ளி (கோலாலம்பூர்)

**விவேகானந்தா தமிழ்ப்பள்ளி** மலேசியாவின் கோலாலம்பூர் நகரத்தில் பிரிக்பீல்ட்ஸ் வட்டாரத்தில் இயங்கும் ஒரு தமிழ்ப் பள்ளியாகும். இப்பள்ளி பிரிக்பீல்ட்ஸ் வட்டாரத்தில் வாழும் தமிழர்களிடையே புகழ் பெற்ற பள்ளி ஆகும். விவேகானந்தா சாலையில் இப்பள்ளி அமைந்து உள்ளது. 

## வரலாறு
பிரிக்பீல்ட்ஸ் விவேகானந்தா சாலையில் விவேகானந்தா ஆசிரமத்திற்கு அருகில் அமைந்துள்ளது. விவேகானந்தா தமிழ்ப்பள்ளியும் இடைநிலைப்பள்ளியும் அருகாமையிலே அமைந்துள்ளன. 1914 இல் தொடங்கப்பட்டது. 

## மேற்கோள்கள்

## வெளி இணைப்புகள்

பகுப்பு:மலேசியத் தமிழ்ப் பள்ளிகள்
பகுப்பு:கோலாலம்பூர்
செனவாங் தோட்டத் தமிழ்ப்பள்ளி

**செனவாங் தோட்டத் தமிழ்ப்பள்ளி** என்பது (மலாய்: *SJKT LadangSenawang1*; ஆங்கிலம்: *Senawang1 Tamil School*; சீனம்: 拉当森那旺1) மலேசியா, நெகிரி செம்பிலான் மாநிலத்தில், சிரம்பான் மாவட்டத்தில் அமைந்து உள்ள ஒரு தமிழ்ப்பள்ளி. இந்தப் பள்ளி செனவாங் வட்டாரத்தில் வாழும் தமிழர்களிடையே நன்கு அறியப்பட்ட பள்ளி ஆகும். 

நெகிரி செம்பிலான் மாநிலத்தின் தலைநகர் சிரம்பானில் இருந்து 7 கி.மீ. தொலைவில் தம்பின் சாலையில் இந்தப் பள்ளி அமைந்து உள்ளது. 

## மேற்கோள்கள்

பகுப்பு:மலேசியத் தமிழ்ப் பள்ளிகள்
பகுப்பு:நெகிரி செம்பிலான் தமிழ்ப் பள்ளிகள்
பகுப்பு:நெகிரி செம்பிலான்
கட்டக் (மாதம்)

**கட்டக்** அல்லது **கத்தக்** (, ) என்பது சீக்கியர்களின் நானக்சாகி நாட்காட்டியின்படி எட்டாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் அக்டோபர், நவம்பர் மாதங்களோடு பொருந்துகிறது. மேலும் இம்மாதம் 30 நாட்களைக் கொண்டதாகும்.

## கட்டக் மாதத்தின் சிறப்பு நாட்கள்

### அக்டோபர்
*அக்டோபர் 15 (1 கட்டக்) - கட்டக் மாதத் துவக்கம்
*அக்டோபர் 20 (6 கட்டக்) - குரு ஹர் ராயின் *ஜோதி ஜோத் (Joti Jot)*  
*அக்டோபர் 20 (6 கட்டக்) - குரு கிரந்த் சாகிப்பின் *குரு காடி (Gur Gadi)
*அக்டோபர் 21 (7 கட்டக்) - [[குரு கோவிந்த் சிங்]]கின் *ஜோதி ஜோத்''

### நவம்பர்
*தீபாவளி 
*நவம்பர் 14 (1 மகர்) - கட்டக் மாத முடிவும் மகர் மாத துவக்கமும்

## வெளியிணைப்புகள்
*www.dsl.pipex.com
*www.sikhitothemax.com SGGS Page 133
*www.srigranth.org SGGS Page 133
*www.sikhcoalition.org 

பகுப்பு:நானக்சாகி நாட்காட்டியின் மாதங்கள்
பக்வாரா

**பக்வாரா** (*Phagwara*) பஞ்சாப் பகுதியின் மையப்பகுதியில் வட இந்தியாவில் கபூர்தலா மாவட்டத்தில் உள்ள நகரமாகும்; இது அண்மையில்  மாநகராட்சி தகுதி பெற்றது.  இந்த நகரத்திலிருந்து குறிப்பிடத்தக்க அளவில் வெளிநாடு வாழ் இந்தியர்கள்  சென்றுள்ளதால் பன்னாட்டளவில் இது அறியப்பட்ட நகரமாக உள்ளது. முன்பு ஜலந்தர் மாவட்டத்தில் இருந்த இந்த நகரம் தற்போது  கபூர்தலா மாவட்டதில் இணைந்துள்ளது .
## மேற்கோள்கள்


பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
மாக் (மாதம்)

**மாக்** (, ) என்பது சீக்கியர்களின் நானக்சாகி நாட்காட்டியின்படி பதினோராவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் ஜனவரி, பிப்ரவரி மாதங்களோடு பொருந்துகிறது. மேலும் இம்மாதம் 30 நாட்களைக் கொண்டதாகும்.

## மாக் மாத சிறப்பு நாட்கள்
### ஜனவரி
*ஜனவரி 13 (1 மாக்) - மாக் மாதத் துவக்கம்
*ஜனவரி 31 (19 மாக்) - குரு ஹர் ராய் பிறந்த நாள்

### பிப்ரவரி
*பிப்ரவரி 11 (30 மாக்) - சாகிப்சாதா அஜித் சிங் பிறப்பு 
*பிப்ரவரி 12 (1 பகுன்) - மாக் மாத முடிவும் பகுன் மாதத் துவக்கமும்

## வெளியிணைப்புகள்
*www.dsl.pipex.com 
*www.sikhitothemax.com SGGS Page 133
*www.srigranth.org SGGS Page 133
*www.sikhcoalition.org 

பகுப்பு:நானக்சாகி நாட்காட்டியின் மாதங்கள்
பகுன் (மாதம்)

**பகுன்** (, ) என்பது சீக்கியர்களின் நானக்சாகி நாட்காட்டியின்படி பனிரெண்டாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் பிப்ரவரி, மார்ச் மாதங்களோடு பொருந்துகிறது. மேலும் இம்மாதம் 30 அல்லது 31 நாட்களைக் கொண்டதாகும்.

## பகுன் மாதச் சிறப்பு நாட்கள்
### பிப்ரவரி
*பிப்ரவரி 12 (1 பகுன்) - பகுன் மாதத் துவக்கம்
*பிப்ரவரி 21 (10 பகுன்) - *நனகானா சாகிப்*பின் சாகா

### மார்ச்
*மார்ச் 14 (1 சேட்) - பகுன் மாத முடிவும் சேட் மாதத் துவக்கமும்

## வெளியிணைப்புகள்
*www.dsl.pipex.com 
*www.sikhitothemax.com SGGS Page 133
*www.srigranth.org SGGS Page 133
*www.sikhcoalition.org 

பகுப்பு:நானக்சாகி நாட்காட்டியின் மாதங்கள்
மண்டி கோபிந்த்கர்

**மண்டி கோபிந்த்கர்**  (*Mandi Gobindgarh*) இந்திய மாநிலம் பஞ்சாபில் பதேகாட் சாகிப் மாவட்டத்தில் அமைந்துள்ள நகரமும் நகராட்சியுமாகும்.  இங்கு  ஏராளமான எஃகு உருட்டாலைகளும் தொழிற்சாலைகளும் அமைந்துள்ளதால் இந்நகரம் சில நேரங்களில் **எஃகு நகரம்** எனவும்  "லோகா மண்டி" ("இரும்புச் சந்தை") எனவும்  அழைக்கப்படுகின்றது. வடித்தல் மற்றும் வார்ப்பகங்கள் நிறைய அமைந்துள்ள இந்த நகரம் உலகளவிலும் அறியப்படுகின்றது. பஞ்சாபின் நகராட்சிகளில் செல்வச்செழிப்பான நகராட்சியாகவும் விளங்குகின்றது.
## மக்கள்தொகையியல்
2001ஆம் ஆண்டு இந்தியக் கணக்கெடுப்பின்படி, கோபிந்த்கரின் மக்கள்தொகை 55,416 ஆகும். மக்கள்தொகையில் ஆண்கள்  56% விழுக்காடாகவும் பெண்கள் 44% ஆகவும் உள்ளனர். கோபிந்த்கரின் சராசரி படிப்பறிவு வீதம்  தேசிய அளவான 59.5% விடக் கூடுதலாக 69% ஆக உள்ளது : ஆண்களின் படிப்பறிவு  72%, பெண்களின் படிப்பறிவு 67%. மக்கள்தொகையில் 12% ஆறு அகவைக்கு கீழுள்ளனர்.

## மேற்சான்றுகள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
மகர் (மாதம்)

**மகர்** (, ) என்பது சீக்கியர்களின் நானக்சாகி நாட்காட்டியின்படி ஒன்பதாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் நவம்பர், டிசம்பர் மாதங்களோடு பொருந்துகிறது. மேலும் இம்மாதம் 30 நாட்களைக் கொண்டதாகும்.

## மகர் மாதத்தின் சிறப்பு நாட்கள்
### நவம்பர்
*நவம்பர் - குரு நானக்கின் பிறந்த நாள் விழா
*நவம்பர் 14 (1 மகர்) - மகர் மாதத் துவக்கம்
*November 24 (11 மகர்) - குரு தேக் பகதூர் -ஷாஹீதி
*November 24 (11 மகர்) - பாய் மதி தாஸ், பாய் சதி தாஸ் -ஷாஹீதி
*November 24 (11 மகர்) - குரு கோவிந்த் சிங்கின் குரு காடி 
*November 28 (15 மகர்) - சாகிப்சாதா சோரவர் சிங் (Sahibzada Zorawar Singh) பிறந்தநாள்

### டிசம்பர்
*டிசம்பர் 12 (29 மகர்) - சாகிப்சாதா படே சிங் (Sahibzada Fateh Singh) பிறந்த நாள்
*December 14 (1 Poh) - மகர் மாத முடிவும் போஹ் மாதத் துவக்கமும்

## வெளியிணைப்புகள்
*www.dsl.pipex.com 
*www.sikhitothemax.com SGGS Page 133
*www.srigranth.org SGGS Page 133
*www.sikhcoalition.org 

பகுப்பு:நானக்சாகி நாட்காட்டியின் மாதங்கள்
ரம்

**ரம்** (*Rum*) என்பது சுத்திகரிக்கப்பட்ட மதுபானம் ஆகும். இது கரும்புச் சாறில் இருந்து தயாரிக்கப்படுகிறது. இது கரும்பு சாறில் இருந்து வடிகட்டித் தயாரிக்கப்பட்டு  கருவாலி மர கொள்கலன்களில் பதப்படுத்தப்படுகிறது.

## மேற்கோள்கள்

பகுப்பு:மதுபானங்கள்
பகுப்பு:சர்க்கரை
ந. இராமசாமி

**நடேசகணபதிகள் இராமசாமி அய்யர்** *(Natesaganabadigal Ramaswami Ayyar)* இந்தியாவின் தமிழ்நாடு மாநிலத்தில் உள்ள திருச்சிராப்பள்ளியைச் சேர்ந்த ஒரு கல்வியாளர், சமூக சீர்திருத்தவாதி மற்றும் வழக்கறிஞர் ஆவார். 1896 முதல்1976 வரையிலான காலத்தில் இவர் வாழ்ந்தார். கட்டுப்பாடான ஓர் இந்துக் குடும்பத்தில் 1896 ஆம் ஆண்டு பிறந்த இவர், ஒரு குற்றவியல் வழக்கறிஞராகத் தனது வாழ்க்கையைத் தொடங்கினார், ஆனால் 1930 களில் தன்னுடைய வழக்கறிஞர் தொழிலை நிறுத்திவிட்டு சாவித்ரி வித்தியாலயம் என்ற பெண்கள் பள்ளியை 1938 ஆம் ஆண்டு திருச்சிராப்பள்ளியில் தொடங்கினார். அக்காலத்தில் சமூகத்தில் பெண்கள் கல்வி மிகவும் பின்தங்கிய நிலையில் இருந்தது. படிப்படியாக வளர்ந்த இப்பள்ளி பின்னாளில் ஒரு கல்விக் குழுமமாக விரிவடைந்தது. சாவித்திரி வித்யாலயா இந்து பெண்கள் மேல்நிலைப்பள்ளி, சீத்தாலட்சுமி ராமசாமி கல்லூரி, காமகோடி வித்யாலயா மற்றும் பெண்களுக்கான பத்மபூசன் ந.ராமசாமி அய்யர் நினைவு பல்தொழில்நுட்பப் பயிலகம் உட்பட 10000 மாணவர்களைக் கொண்ட கல்விக்குழுமமாக இப்பள்ளி வளர்ச்சியடைந்துள்ளது. இவ்வனைத்து கல்வி நிறுவனங்களும் ந.ராமசாமி அய்யர் கல்வி வளாகம் என்ற 30 ஏக்கர் பரப்பளவிலுள்ள தொகுப்புக் கட்டிடத்திற்குள் இடம்பெற்றுள்ளன . தொடக்கக் கல்வி முதல் முதுகலை பாடப்பிரிவுகள் மற்றும் தொழில்சார் பாடங்கள் வரையிலும் இங்கு கல்வி கற்பிக்கப்படுகிறது. கல்விக்கு இவர் ஆற்றியுள்ள அரும் பணியைப் பாராட்டி, இந்திய அரசாங்கம் 1971 ஆம் ஆண்டு நாட்டின் மூன்றாவது மிக உயரிய விருதான பத்ம பூசண் விருதை இவருக்கு வழங்கிச் சிறப்பித்தது. 1976 ஆம் ஆண்டு 80 ஆவது வயதில் இவர் காலமானார். ராமசாமி அய்யரின் இளைய புதல்வர் பஞ்சாபகேசன் தன்னுடைய தந்தையின் முயற்சிகளை தனதாக்கிக் கொண்டு தற்பொழுது இக்கல்விக் குழுமத்தின் தலைவராக செயல்பட்டு வருகிறார்.

## மேற்கோள்கள்

பகுப்பு:பத்ம பூசண் விருது பெற்றவர்கள்
பகுப்பு:1896 பிறப்புகள்
பகுப்பு:1976 இறப்புகள்
பகுப்பு:பத்ம பூசண் விருது பெற்ற தமிழர்கள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
குரு ரவிதாசு ஆயுர்வேதப் பல்கலைக்கழகம்

**குரு ரவிதாசு ஆயுர்வேத பல்கலைக்கழகம்** (*Guru Ravidas Ayurved University(GRAU*) (*[[பஞ்சாபி]]: ਗੁਰੂ ਰਵਿਦਾਸ ਆਯੁਰਵੈਦ ਯੂਨੀਵਰਸਿਟੀ*) எனும் இந்த ஆயுர்வேதப் பல்கலைக்கழகம், இந்திய பஞ்சாப் மாநிலத்தின் ஜலந்தர் நகர் வருவாய்க் கோட்டத்திற்கு உட்பட்ட ஓசியார்பூர் காரகன் (*Kharkan*) என்னுமிடத்தில் அமைந்துள்ளது. இது ஒரு முழு பஞ்சாப் மாநிலத்தில் உள்ள ஆயுஷ் (*AYUSH*(*[[தமிழ்]]: ஆயுள்*) மேம்பாட்டுக்காக 2011-ம் ஆண்டு பிப்ரவரி 1-ம் நாளன்று இந்திய பஞ்சாப் அரசால் நிறுவப்பட்டது..

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
சுனில் மித்தல்

**சுனில் பாரதி மித்தல்** (*Sunil Bharti Mittal*, 23 அக்டோபர் 1957) இந்தியப்  பெருவணிகரும்,  பாரதி நிறுவனத்தின் நிறுவனரும் தலைவரும் ஆவார். இவரது பாரதி நிறுவனம் தொலைதொடர்பு, காப்பீடு, வீடு,நில ஆளுகை, தங்கும் விடுதிகள், வேளாண் மற்றும் உணவு போன்ற பல துறைகளில் ஈடுபட்டு வருகின்றது. இந்தக் குழுமத்தின் முதன்மை நிறுவனமான  ஏர்டெல் உலகின் மூன்றாவது பெரிய மற்றும் இந்தியாவின் முதலாவது பெரிய தொலைத்தொடர்பு நிறுவனமாக விளங்குகின்றது. இந்நிறுவனம் ஆசியா மற்றும் ஆபிரிக்காவில் 20 நாடுகளில்  செயற்பட்டு 300 மில்லியன் வாடிக்கையாளர்களை கொண்டுள்ளது. 2016 நிதியாண்டில் அமெரிக்க டாலர் மதிப்பில் 14.75 பில்லியன் வருமானத்தை ஈட்டியுள்ளது.சுமார் அமெரிக்கா டாலர் மதிப்பில் $7 பில்லியனுக்கு  நிகர மதிப்புள்ள இவரை அமெரிக்காவின் போர்ப்ஸ் இதழ் இந்தியாவின் 8வது செல்வமிக்கவராக பட்டியலிட்டுள்ளது.

2007இல் இவருக்கு பத்ம பூசண் விருது வழங்கப்பட்டது. சூன் 15, 2016இல் பன்னாட்டுத் தொழில் வணிகச் சங்கத் தலைவராகத் தேர்ந்தெடுக்கப்பட்டுள்ளார்.

## மேற்சான்றுகள்

## வெளியிணைப்புகள்

* Sunil Bharti Mittal Biography
* Profile   பாரதி நிறுவனம்  தளத்தில்
* Profile at ஃபோர்ப்ஸ் 
* சுனில் மித்தல்   *[[தி டைம்ஸ் ஆஃப் இந்தியா]]*  தளத்தில் தொகுக்கப்பட்ட செய்திகளும் விமரிசனங்களும்
* Sunil Mittal Profile and Photographs

பகுப்பு:1957 பிறப்புகள்
பகுப்பு:இந்தியத் தொழிலதிபர்கள்
பகுப்பு:பத்ம பூசண் விருது பெற்றவர்கள்
பகுப்பு:பஞ்சாபி மக்கள்
பகுப்பு:வாழும் மக்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:இந்திய கோடீசுவரர்கள்
மொகிந்திரா கல்லூரி, பட்டியாலா

**மொகிந்தரா கல்லூரி** (*Mohindra College*) இந்தியப் பஞ்சாபில் பட்டியாலாவில் அமைந்துள்ள கல்லூரியாகும்.  1875இல் நிறுவப்பட்ட இக்கல்லூரி வட இந்தியாவில் மிகவும் தொன்மையான உயர்கல்வி நிறுவனமாகும்.

இந்திய அரசின் தேசிய மதிப்பீடு மற்றும் தரச்சான்று அவையால் பஞ்சாபில் A+ தரச்சான்று  முதலாவதாக வழங்கப்பட்ட கல்விநிறுவனம் மொகிந்தரா கல்லூரியாகும்.  இந்தக் கல்லூரியில் அடிப்படை அறிவியல், அரசறிவியல், மொழி, வரலாறு, பொது நிர்வாகம், வணிகம், பயன்பாட்டு மென்பொருள், வேளாண் அறிவியல், உயிரித் தொழில்நுட்பம், உடற் பொருள் சோதனை நோய் நாடல் ஆகிய துறைகளில் பட்டப்படிப்பு, பட்ட மேற்படிப்பு கல்வி அளிக்கப்படுகின்றது.

## வெளியிணைப்புகள்
* Mohindra College webpage on Patialavi.com 
* General Info about Mohindra College, Patiala
* Stamp on Mohindra College, Patiala

பகுப்பு:இந்திய பஞ்சாபில் கல்வி
பகுப்பு:1875
பர்னாலா

**பர்னாலா** (, *Barnala*) இந்தியப் பஞ்சாபு மாநிலத்தில் அமைந்துள்ள மாநகரம் ஆகும். இது  பர்னாலா மாவட்டத்தின் தலைநகரம் ஆகும். இது மாநிலத்தின் மையத்தில் அமைந்துள்ளது. பர்னாலா துணிச் சந்தைக்காக இப்பகுதியில் புகழ்பெற்றுள்ளது.  
பட்டிண்டா-சண்டிகர் நெடுஞ்சாலையும் ஜலந்தர்-ரேவாரி நெடுஞ்சாலையும் சந்திக்கும் இடத்தில் உள்ளது. சிர்சா-லூதியானா நெடுஞ்சாலையும் பர்னாலா வழியாகச் செல்கின்றது. பட்டிண்டாவிலிருந்து 65 கி.மீ. தொலைவிலும் லூதியானாவிலிருந்து 85 கி.மீ. தொலைவிலும் அமைந்துள்ளது.

## மேற்கோள்கள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
சங்குரூர்

**சங்குரூர்** (*Sangrur*)  இந்திய மாநிலம்  பஞ்சாபில் உள்ள நகரமாகும். சங்குரூர் மாவட்டத்தின் தலைநகரமாகும்.
## புவியியல்
சங்குரூர்   கூறுகளில் அமைந்துள்ளது. இதன் சராசரி உயரம்  232&nbsp;மீட்டர்கள் (761&nbsp;அடி) ஆகும்.
## வானிலை

## மக்கள்தொகையியல்
2011 கணக்கெடுப்பின்படி சங்குரூர் நகராட்சிப் பகுதியின் மக்கள்தொகை 88,043 ஆகும்; இதில் 46,931 ஆண்களும் 41,112 பெண்களுமாவர். பாலின வீதம் 876ஆக உள்ளது.  ஆறு அகவைகளுக்கு குறைவான குழந்தைகளின் எண்ணிக்கை  9,027 ஆகவும் படிப்பறிவு வீதம்  83.54 % ஆகவும் உள்ளது.

## மேற்சான்றுகள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
சீக்கியத்தில் உணவு

**சீக்கியத்தில் உணவு** என்பது, சீக்கிய மதத்தில் உணவு குறித்த கொள்கைகளையும் நடைமுறைகளையும் உள்ளடக்குகிறது. சீக்கியக் கோயிலான குருத்துவாராவில் பால் மற்றும் மரக்கறி உணவுகளே வழங்கப்படுகின்றன. ஆனாலும் சீக்கியர்கள் மாமிசத்தை விலக்க வேண்டும் என்பது கட்டாயம் அல்ல.  சீக்கியர்களுக்குத் தாம் புலால் உண்ணுவதா இல்லையா என முடிவு செய்வதற்கான சுதந்திரம் உண்டு என்பதே பொதுவான கருத்து. சீக்கியர் ஒருவர் உரிய சடங்கு மூலம் "அம்ரித்தாரி" ஆனபின்னர், "குதா" எனப்படும் சடங்கு முறைப்படி கொல்லப்பட்ட விலங்கொன்றின் இறைச்சியை உண்பது கூடாது என்பதே. ஏனெனில், இது சீக்கியத்தில் தடுக்கப்பட்டுள்ள நான்கு விடயங்களுள் ஒன்று. இரும்புப் பாத்திரங்களை மட்டுமே பயன்படுத்துவது என்பதும் சீக்கியர்கள் கைக்கொள்ளவேண்டிய நடைமுறைகளுள் ஒன்று. 

## "அகல் தக்த்" தீர்ப்பு
சீக்கியர்களின் உலகியல் விவகாரங்களுக்கான நடுவ அமைப்பான "அகல் தக்த்" சீக்கிய சமூகம் தொடர்பான சர்ச்சைக்குரிய விடயங்களில் முடிவெடுக்கும் அதிகாரம் கொண்டது. இந்த அமைப்பு 1980 பெப்ரவரி 15 தேதியிட்டு வெளியிட்ட விளக்கம் சீக்கியர்கள் புலால் உண்பது சீக்கிய நெறி முறைகளுக்கு எதிரானது அல்ல என்றும் "அம்ரித்தாரி" சீக்கியர்கள் சடங்கு முறையில் பெறப்படாத இறைச்சியைச் சாப்பிடலாம் என்றும் கூறுகிறது.

## மேற்கோள்கள்

பகுப்பு:சீக்கியம்
குல்சன் குமார்

**குல்சன் குமார்** (*Gulshan Kumar*, குல்சன் குமார் துவா, மே 5, 1951 – ஆகத்து 12, 1997)  டி-தொடர் இசைச் சிட்டை (music label) நிறுவியவர். தவிர பாலிவுட் திரைப்படத் தயாரிப்பாளராகவும் இருந்தார். டி-தொடரை தற்போது இவரது தம்பி கிருசன் குமாரும் மகன் பூசன் குமாரும் கவனித்து வருகின்றனர். இவரின் மகள்  துளசி குமார் பின்னணிப் பாடகியாக விளங்குகின்றார்.

## வாழ்க்கை
குல்சன் துவா தில்லியில்  தரியாகஞ்சு சந்தைப்பகுதியில் பஞ்சாபிக் குடும்பத்தில்,  சந்திரபான் என்ற பழச்சாறு வியாபாரிக்குப் பிறந்தார். சிறுவயதிலேயே தனது தந்தையின் பழச்சாறு வணிகத்தைக் கவனித்து வந்தார்.

அவரது குடும்பம் தங்கள் பழச்சாறுக் கடைக்கு மாறாக இசைத்தட்டு மற்றும் விலைமலிவான ஒலிநாடாக்களை விற்கும் கடையை வாங்கினர்.  இதுவே குல்சன் தனது பரந்த இசைப் பேரரசை நிறுவ ஆரம்பமாக அமைந்தது.
## இசை வணிகமும் திரைப்பட வாழ்க்கையும்
குல்சன் குமார் சொந்தமாக இசைப் பேழை தயாரிக்கும் நிறுவனமாக "சூப்பர் கேசட்சு இன்டஸ்ட்ரீசு" என நிறுவினார். இது விரைவிலேயே இலாபகரமான தோழிலாக மாறியது.  நொய்டாவில் தனது இசைத் தயாரிப்பு நிறுவனத்தை துவங்கினார். வணிகம் வளரத் தொடங்கியதும் மும்பைக்கு குடிபெயர்ந்தார்.

பாலிவுட்டில் இவரது முதல் திரைப்படமாக  1989இல் *லால் துப்பட்டா மல்மல் கா* அமைந்தது. அடுத்ததாக 1990இல்  *ஆஷிக்கி* என்ற திரைப்படம் வெளியானது; வணிகமுறையில் வெற்றிபெற்ற இத்திரைப்படத்தின் பாடல்களும் பரவலாக பாராட்டப்பட்டன. அடுத்து இவரது தயாரிப்பில் *பாகர் ஆனே தக்*, *தில் ஹை கெ மாந்தா நகிம்*, *ஆயி மிலன் கி ராத்*, *மீரா கா மோகன்*, மற்றும் *ஜீனா மர்னா தேரே சங்* ஆகிய படங்கள் வெளியாயின.
## கொலை
ஆகத்து 12, 1997 அன்று மும்பையின் புறநகர்ப் பகுதியான மேற்கு அந்தேரியின் ஜீத் நகரில் சீதேசுவர் மகாதேவர் மந்திரில் குல்சன் சுட்டுக் கொல்லப்பட்டார். இசையமைப்பாளர் இணையர் நதீம்-சிரவண் இருவரில் நதீம் இந்தக் கொலையை கூலிக் கொலையாளிகளை வைத்து நடத்தியதாக காவல்துறை குற்றம் சுமத்தியது. இருப்பினும் சனவரி 9, 2001இல் வினோத் ஜாக்தப் இக்கொலையைச் செய்ததாக ஒப்புக்கொண்டார். ஏப்ரல் 22, 2002இல் கீழமைவு நீதிபதி எம் எல் தகில்யானி ஜாக்தப்பிற்கு ஆயுள் தண்டனை வழங்கினார். குடும்பத்தினரின் விருப்பப்படி குல்சன் குமார் உடல் தில்லி கொண்டு செல்லப்பட்டு அங்கு எரியூட்டப்பட்டது.

## மேற்சான்றுகள்

## வெளி இணைப்புகள்
* 
* The Gulshan Kumar Murder Homepage at *[[ரெடிப்.காம்]]*.

பகுப்பு:1951 பிறப்புகள்
பகுப்பு:1997 இறப்புகள்
பகுப்பு:இந்தியத் திரைப்படத் தயாரிப்பாளர்கள்
பகுப்பு:இந்திய இசை அமைப்பாளர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
மகாராஜா ரஞ்சித் சிங் பஞ்சாப் தொழில்நுட்பப் பல்கலைக்கழகம்

**மகாராஜா ரஞ்சித் சிங் பஞ்சாப் தொழில்நுட்பப் பல்கலைக்கழகம்** (*Maharaja Ranjit Singh Punjab Technical University(MRSSTU*) (* முன்னர் ஒரு பகுதியாக [[ஐ. கே. குஜரால் பஞ்சாப் தொழினுட்ப பல்கலைக்கழகம்]]*) எனும் இந்த தொழில்நுட்ப பல்கலைக்கழகம், இந்திய பஞ்சாப் மாநிலத்தின் பட்டிண்டா அருகிலுள்ள லால் சிங் நகரில் அமைந்துள்ளது. புதிதாக நிறுவப்பட்ட இந்த மகாராஜா ரஞ்சித் சிங் பஞ்சாப் தொழில்நுட்ப பல்கலைக்கழகம், பஞ்சாப் மாநிலத்தில் உள்ள தொழில்நுட்ப மேலாண்மை மற்றும் மருந்து கல்வியை ஊக்குவிக்க 2014-ம் ஆண்டு தொடங்கப்பட்டது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
ராஜீவ் காந்தி, தேசிய சட்டப் பல்கலைக்கழகம்

**ராஜீவ் காந்தி, தேசிய சட்டப் பல்கலைக்கழகம்** (*Rajiv Gandhi National University of Law (RGNUL*) எனும் இது, இந்திய பஞ்சாப் மாநிலத்தின் பட்டியாலா நகரில் அமைந்துள்ளது. ஒரு தேசிய சட்டப் பல்கலைக்கழகமாக உள்ள இப்பல்கலைக்கழகம், சட்டக் கல்வித் துறைக்கு அர்ப்பணிக்கப்பட்ட ஒரு பல்கலைக்கழகமாக, பஞ்சாப் அரசு சார்பில் 2006-ல் (*பஞ்சாப் சட்ட எண் 12 2006*) நிறுவப்பட்டது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
பகுப்பு:இந்தியச் சட்டப் பல்கலைக்கழகங்களும் கல்லூரிகளும்
சாண்ட் பொறியியல் மற்றும் தொழில்நுட்ப நிறுவனம், லோங்வால்

**சாண்ட் பொறியியல் மற்றும் தொழில்நுட்ப நிறுவனம்** (*Sant Longowal Institute of Engineering and Technology (SLIET*) எனும் இது, இந்திய பஞ்சாப் மாகாணத்தின் சங்கரூர் மாவட்டத்தில் உள்ள லோங்வால் என்னுமிடத்தில் சுமார் 451 ஏக்கர் பரப்பளவில் அமைந்துள்ளது. ஒரு நிகர்நிலைப் பல்கலைக்கழகமாக விளங்கும் இந்நிறுவனம், 1989-ம் ஆண்டில் இந்திய அரசால் நிறுவப்பட்டது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
தஞ்சாவூர் நவமுக தூர்க்கை கோயில்

**நவமுக தூர்க்கை கோயில்** என்பது தஞ்சாவூர் நகரில் அமைந்துள்ள துர்க்கையம்மன் கோயிலாகும்.  இக்கோயில் பழைய பேருந்து நிலையத்திற்கு அருகே மனோஜியப்பா தெருவில் அமைந்துள்ளது. இக்கோயில் மேற்கு நோக்கி அமைந்ததாகும். இதில் ராஜகோபுரமும், சிறிய மண்டபமும் அமைந்துள்ளன.

மூலவரான துர்க்கையம்மன் நான்கு கரங்களுடன் உள்ளார். சங்கு சக்கரம் ஏந்தியிருப்பதால் இவர் விஷ்ணு துர்க்கையாவார். இவருடைய காலடியில் எருமை மாட்டின் தலை பொறிக்கப்பட்டுள்ளது. துர்க்கையம்மன் பின்புறம் வட்ட வடிவில் துர்க்கையம்மனின் எட்டு முகங்கள் உள்ளன. அதனால் மூலவரை நவமுக துர்க்கை என்று அழைக்கின்றனர்.

மூலவரைத் தவிர்த்து இங்கு மதுரைவீரன் தனது இரு மனைவிமார்களோடு உள்ள சன்னதியும் உள்ளது.

## தல சிறப்பு
துர்க்கையம்மன் நவ முகங்களில் காட்சிதருவது,

## விழாக்கள்
ஆவணி மாதம் திருவோண நட்சத்திரத்தில் வருட பூஜை நடைபெறுகிறது. அன்று கணபதி ஹோமம், லட்சிமி ஹோமம், நவகிரக ஹோமம் ஆகியவை நடைபெறுகிறது.
நவராத்தியின் ஒன்பது நாட்களும் அலங்காரங்கள் செய்யப்படுகின்றன.
250 சிறுமிகள் பால்குடம் சுமந்து வரும் நிகழ்வு ஆண்டு திருவிழாவின் இரண்டாம் நாள் நடக்கிறது.

## ஆதாரங்கள்


பகுப்பு:தஞ்சாவூர் மாவட்டத்திலுள்ள அம்மன் கோயில்கள்
குழலி அம்மன்

**குழலி அம்மன்** என்பவர் நாட்டார் தெய்வங்களில் ஒருவராவார்.  இவருக்கு கோயில் தூத்துக்குடி மாவட்டம் செய்துங்கநல்லூர் என்று கிராமத்தில் அமைந்துள்ளது. வயலின் அறுவடைக் காலத்தில் இரவுக் காவலுக்கு இருந்து, அங்கு கொள்ளையடித்த இருவரால் படுகொலை செய்யப்பட்ட பெண்ணை குழலி அம்மன் என்று வழிபடுகின்றனர். 

## தொன்மம்
வேலங்காடு எனும் ஊரைச் சேர்ந்த பெரியமாடன் - மாடத்தி தம்பதிகள் செய்துங்கநல்லூர் கிராமத்தில் சுந்தரமூர்த்தி அய்யர் எனும் நிலக்கிழாருக்கு வேலை செய்து வந்தனர். அறுவடைக்காலத்தில் வயலுக்கு காவலுக்கு செல்லும் பெரியமாடன் உடல்நலமில்லாமல் இருந்தார், அதனால் அவரை மட்டும் தனியே அனுப்பாது, தானும் வேல்கம்புடன் காவலுக்கு வந்தாள் மாடத்தி. பெரியமாடன் உறங்கிவிட்டான். அவனை தொந்தரவு செய்யாமல் தனியாக காவல்காத்தாள் மாடத்தி. நள்ளிரவில் கதிரருக்கும் சத்தம் கேட்டு, அத்திசைக்கு வந்தாள். அங்கு பலவேதம், செல்லையா என்ற இருவர் கதிரை அறுத்துக் கொண்டிருந்தனர். அதனை கண்டித்தாள். மாடத்தி நாளைக்கு பஞ்சாயத்தில் தங்களை திருடர்கள் என பிடித்துக் கொடுத்துவிடுவாள் என பயந்து மாடத்தியை தள்ளிவிட்டு கழுத்தினை அறுத்தனர். 

மாடத்தி தலையை வயலிலும், முன்டத்தினை வாய்க்காலிலும் போட்டு சென்றனர். காலையில் மேகலிங்க மூப்பனார் மனைவியுடன் அறுவடை செய்யும் போது, குலவை சத்தம் கேட்டது. அவர்கள் மாடத்தியின் தலையைக் கண்டு பயந்தார்கள். சீவலப்பேரி ஊரில் குறி கேட்டபோது நிகழ்ந்தவைகள் அனைத்தும் தெரிந்தன. மேகலிங்க மூப்பனார் தன்னுடைய சொந்தங்களான ஐந்து குடும்பத்தினருடன் இணைந்து மாடத்தி அம்மனுக்கு கோயில் எழுப்பினார்கள். குலவை ஓசை கேட்டமையால் குலவை அம்மன் என்று அழைத்தனர். பின்நாட்களில் அது குழலி அம்மன் என்று மறுவியது.

## ஆதாரங்கள்


பகுப்பு:நாட்டுப்புறப் பெண் தெய்வங்கள்
நவலிங்கபுரம்

**நவலிங்கபுரம்** என்பது ஒன்பது லிங்கங்களைப் பிரதானமாகக் கொண்ட சிவலிங்கக் கோயில்களின் தொகுப்பாகும். இக்கோயில்கள் தூத்துக்குடி மாவட்டத்தின் சுற்றுவட்டாரத்தில் உள்ளது. நவலிங்கபுர கோயில்களில் வல்லநாடு திருமூலநாதர் கோயில் என்பது தலைக்கோயிலாக அறியப்படுகிறது.

## நவலிங்கப்புரக் கோயில்கள்

* வல்லநாடு திருமூலநாதர் கோயில்
* காந்தீசுவரம் ஏகாந்தலீஸ்வரர் கோயில்
* புறையூர் அயனாதீசுவரர் கோயில்
* தெற்கு காரசேரி குலசேகரமுடையார் கோயில்
* காயல்பட்டினம் மெய்கண்டேசுவரர் கோயில்
* கொங்கராயகுறிச்சி வீரபாண்டீஸ்வரர் கோயில்
* புதுக்குடி வடநக்கநாதர் கோயில்
* வெள்ளூர் நடுநக்கநாதர் கோயில்
* மனவளராய நத்தம் தென்நக்கநாதர் கோயில்

## ஆதாரங்கள்


பகுப்பு:சிவன் கோயில்கள்
ஏபிஜே மேலாண்மை தொழில்நுட்ப நிறுவனம், ஜலந்தர்

**ஏபிஜே மேலாண்மை தொழில்நுட்ப நிறுவனம்** (*Apeejay Institute of Management(AIMTC*) எனும் இது, இந்திய பஞ்சாப் மாகாணத்தின் ஜலந்தர் அருகிலுள்ள ஓசியார்பூர் நகர்புற சாலையில் 2.5 ஏக்கர் பரப்பளவில் அமைந்துள்ளது. ஏபிஜே கல்வி அமைப்பின் கீழ் 1997-ம் ஆண்டு தொடங்கப்பட்ட இந்நிறுவனம், டாக்டர் சத்ய பால் (*Dr. Stya Paul*) என்பவரால் நிறுவப்பட்டது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
அனைத்துலக மிளகு இணைப்பகம்

**அனைத்துலக மிளகு இணைப்பகம்** *( International Pepper Exchange)* இந்தியாவின் கேரளா மாநிலத்தில் உள்ள கொச்சி நகரைத் தலைமையிடமாகக் கொண்டு இயங்கிவரும் ஒரு உலகளாவிய கருப்பு மிளகு வர்த்தக அமைப்பாகும். 1997 ஆம் ஆண்டு நிறுவப்பட்ட இந்நிறுவனம் உலகின் ஒரேயொரு மிளகு வர்த்தக அமைப்பாகக் கருதப்படுகிறது. பொதுவாக நியூயார்க்கில் உள்ள பங்கு பரிமாற்றகத்திற்கு இணையாக அனைத்துலக மிளகு இணைப்பகம் ஒப்பிட்டு நோக்கப்படுகிறது.

## மேற்கோள்கள்

பகுப்பு:பன்னாட்டு வணிக நிறுவனங்கள்
பகுப்பு:கேரளம்
வல்லநாடு திருமூலநாதர் கோயில்

**வல்லநாடு திருமூலநாதர் கோயில்** என்பது தூத்துக்குடி மாவட்டம் வல்லநாட்டில் அமைந்துள்ள சிவாலயமாகும்.  இச்சிவாலயம் நவலிங்கபுரத்தில் தலைக்கோயிலாக கொண்டாடப்படுகிறது. இச்சிவாலயத்தின் மூலவர் திருமூலநாதர் என்றும், அம்பிகை ஆவுடையம்மன் என்றும் அழைக்கப்படுகிறார், 

இக்கோயில் கிபி 1553 ஆம் ஆண்டு கட்டப்பட்டதாகும். இத்தலத்தினை செயங்கொண்ட பாண்டியபுரம் என்றும். செயங்கொண்ட பாண்டிய நல்லூர் என்றும் அழைக்கப்பட்டுவந்துள்ளது. 

## தலச்சிறப்பு
இத்தலத்தின் மூலவர் மீது செப்டம்பர், மார்ச் மாதங்களில் 21,22,23 ஆகிய நாட்களில் சூரிய ஒளி விழுகிறது.

## சந்நதிகள்
மூலவரான திருமூலநாதர் சுயம்பு. மூலவரை ஞான ஹிருதேயேஸ்வரர் என்றும் வழங்குகிறார்கள். இவர் அபிசேகத்தில் கரைந்துவிடக்கூடாது என்பதால் குவளை சாத்தப்பட்டுள்ளது. அம்பிகை ஆவுடையம்மன் கிழக்கு நோக்கி உள்ளார். 

அம்மன் சந்நதிக்கு முன்பு விநாயகர் சந்நதி உள்ளது. சொக்கர் மீனாட்சி, தாமரை வடிவிலான நவகிரகம், சூரியன், சந்திரன், அறுபத்து மூன்று நாயன்மார்கள், தட்சிணாமூர்த்தி, கன்னி மூலை கணபதி, பஞ்சலிங்கம், வள்ளி தெய்வானை உடனுறை சுப்பிரமணியர், சண்டிகேசுவரர், சனீஸ்வரர், நடராஜர் மற்றும் பைரவர் சந்நிதிகள் உள்ளன, 

ராஜா ராணியின் சிலை மண்டபத்தில் உள்ளது. 

## ஆதாரங்கள்


பகுப்பு:தூத்துக்குடி மாவட்டத்திலுள்ள சிவன் கோயில்கள்
நிகும்பலா யாகம்

**நிகும்பலா யாகம்** என்பது பிரத்யங்கிரா தேவிக்கு செய்யப்படும் யாகம் ஆகும். இந்த யாகத்தில் மிளகாய் ஆகுதியாக கொடுக்கப்படுகிறது. யாகத்தீயில் இடப்படும் மிளகாய் காட்டம் ஏற்படுத்துவதில்லை என்பது சிறப்பு.

## தொன்மம்

இராமாயணத்தில் இந்திரஜித் என்பவர் மன்னர்களை வெற்றி கொள்ள எட்டுத்திசையிலும் மயான பூமியை உண்டாக்கினார். பிரத்யங்கிரா தேவிக்கு இந்த நிகும்பலா யாகம் நடத்தினார். இந்த யாகம் வெற்றிகரமாக முடிந்தால் சிறப்பான அருள் கிடைக்கும். இதையறிந்த ராமன், பிரத்யங்கிரா தேவிக்கு சிறப்பு பூசைகள் செய்தார். தன்னுடைய பக்கமே தர்மம் இருப்பதை பிரத்யங்கிராதேவியிடம் எடுத்துரைத்தார். ஆனாலும் இந்திரஜித்திற்கு பிரத்தியங்கிரா தேவியின் அருள் கிடைக்கிவில்லை.
பஞ்ச பாண்டவர் வழிபட்ட தலம் அதனால் இவ்வூர் ஐவர்பாடி என அழைக்கப்பட்டது

## பலன்கள்
இந்த யாகத்தில் கலந்து கொண்டால், இழந்த பதவி மீண்டும் கிடைக்கும், எதிரிகள் தொல்லை நீங்கும், உத்தியோக உயர்வு கிடைக்கும், புதிய வேலை வாய்ப்பு உண்டாகும், திருமணம், வியாபாரம் நடக்கும் என்பது நம்பிக்கையாகும்.

## கோயில்களில்
* தஞ்சாவூர் மாவட்டம் ஐயாவாடி கோயில் உட்பட பல்வேறு பிரத்தியங்கரா தேவி கோயில்களில் அமாவாசை நாளில் இந்த யாகம் நடத்தப்படுகிறது.

## ஆதாரங்கள்


பகுப்பு:இந்து சமய யாகங்கள்
செய்துங்கநல்லூர் சுந்தரபாண்டி சாஸ்தா கோயில்

**செய்துங்கநல்லூர் சுந்தரபாண்டி சாஸ்தா கோயில்** என்பது தூத்துக்குடி மாவட்டம் செய்துங்கநல்லூரில் அமைந்துள்ள சாஸ்தா கோயிலாகும்.  இக்கோயில் பூர்ணகலை, புஷ்கலை துணையில்லாமல் சாஸ்தா தனியாக உள்ளார். 

## தலவரலாறு
சிவந்திப்பட்டியில் வசித்த கோவிந்தன், ஆவுடையம்மாள் தம்பதிகள் பால்வியாபரம் செய்து வந்தனர். அவர்கள் அய்யானார் குளத்தின் வழியாக செல்லும் போது மரத்தின் வேர் இடறி பால் சிந்தியது. அவ்வாறே தொடர்ந்து மூன்றுநாட்கள் சிந்தின. கோவிந்தன் கனவில் யானை மீது வந்த கடவுள் தான் அங்கு நெடுங்காலம் இருப்பதைப் பற்றி கூறியது. எனவே கால்இடறிய இடத்திற்கு சென்று பார்த்தில் ஒரு லிங்கம் புதைந்திருப்பதை கண்டனர். யானை மீது வந்த இறைவன் என்பதால் சாஸ்தா எனப் பெயரிட்டு கோயில்கட்டி வழிபட்டு வருகின்றனர்.

## சந்நதிகள்
இக்கோயில் மூலவரான சாஸ்தா அழகான வடிவில் இருப்பதால், சுந்தர வடிவ சாஸ்தா என்று அழைத்தனர், அது சுந்தராண்டி சாஸ்தா, சுந்தர பாண்டி சாஸ்தா என மருவி அழைக்கப்படுகிறது. இக்கோயில் சங்கிலி பூதத்தார் சிலையும், பேச்சியம்மன், இசக்கியம்மன், சுடலைமாடசாமி, சுடலை மாடத்தி, பிரம்மராட்சசி, முண்டன், வன்னியராயன் மற்றும் பரிவார தேவதைகள் ஆகியோர் உள்ளனர். 

## தலசிறப்பு
* இக்கோயிலில் வேளாளர் குடும்பத்தினை சார்ந்தவர்கள் பூசை செய்து வருகின்றனர்,
* சாஸ்தாவுக்கு சைவப் படையளும், மற்ற தெய்வங்களுக்கு அசைவ படையலும் தரப்படுகிறது.
* தமிழ் மாதங்களின் கடைசி சனிக்கிழமைகளில் சிறப்பு அபிசேகம் நடத்தப்படுகிறது.

## ஆதாரங்கள்


பகுப்பு:தூத்துக்குடி மாவட்டத்திலுள்ள இந்துக் கோயில்கள்
வாழை ஆராய்ச்சி நிலையம், கண்ணாரா

**வாழை ஆராய்ச்சி நிலையம், கண்ணாரா** *(Banana Research Station, Kannara)* இந்தியாவின் கேரளா மாநிலம் திருச்சூர் மாவட்டத்தில் உள்ள கண்ணாராவில் இயங்கிவரும் வாழை ஆராய்ச்சி நிலையமாகும். கேரள விவசாயப் பல்கலைக்கழகம், மத்திய மண்டலத்தின் கட்டுப்பாட்டின் கீழ் இந்த ஆராய்ச்சி நிலையம் செயல்படுகிறது.

வாழை மற்றும் அன்னாசிப் பழங்கள் தொடர்பான ஆய்வுகளை மேற்கொள்ளும் நோக்கில் இந்நிலையம் 1963 ஆம் ஆண்டில் நிறுவப்பட்டது. இந்திய வேளாண் ஆராய்ச்சிக் குழுமத்தின் ஒருங்கிணைந்த, வழிநடத்தல் மற்றும் மேலாண் ஆய்வு  திட்டத்துடன் இணைக்கப்பட்டு வாழை ஆராய்ச்சி நிலையச் செயல்பாடுகள் 1970 ஆம் ஆண்டுவரை நடைபெற்றன. 1972 இல் கேரள விவசாய பல்கலைக்கழகம் தொடங்கப்பட்ட பிறகு இச்செயல்பாடுகள் முழுவதையும் பல்கலைக்கழகம் எடுத்துக் கொண்டது. 

2011 ஆம் ஆண்டில் இந்நிறுவனம் திசு வளர்ப்பு முறையில் வாழைப் பண்ணை அமைத்து வெற்றி கண்டது.

## மேற்கோள்கள்

## புற இணைப்புகள்
* உத்தியோகபூர்வ வலைத்தளம் 

பகுப்பு:வாழை ஆய்வு நிலையங்கள்
பகுப்பு:தோட்டக்கலை
பகுப்பு:திருச்சூர் மாவட்டம்
குர்த்தா

**குர்த்தா** *(kurta)* (,,, , என்பது தெற்காசியாவில் உருவாகிய, பல வட்டார வடிவங்களைக் கொண்ட, ஆண்களும் பெண்களும் அணியும் மேலாடையாகும்.

## பரவல்
குர்த்தா மரபாக பாக்கித்தான், வங்காள தேசம், இந்தியா, ஆகிய பகுதிகளில் அணியப்படுகிறது. இது இலங்கை, மற்றும் நேபாளத்திலும் மக்களால் விரும்பி அணியப்படுகிறது.. இது தோத்தியுடனோ பைசாமாவுடனோ சல்வாருடனோ உலுங்கியுடனோ ஜீன்சுடனோ அணியப்படுகிறது. இது ஆப்கானியர் அணியும் பெரகான் தர்பானையும் காழ்சுமீரப் பிரானையும் நேபாளத்து தவுரா-சுருவாலையும் ஒத்ததே.

## மேலும் காண்க
*தூனிக்
*ஆவோ தாய்
*அங்கார்க்கா
*சாமா ஆடை
*குர்த்தி மேலாடை

## மேற்கோள்கள்

## குறிப்புகள்

*Tarlo, Emma (1996): ''Clothing Matters: Dress and Identity in India''. Chicago: University of Chicago Press. 382 pages. .
*Bhandari, Vandana (2004): ''Costumes, Textiles, and Jewellery of India''. Mercury Books. 192 pages. .

பகுப்பு:ஆப்கானித்தானி உடைகள்
பகுப்பு:வங்கதேச உடைகள்
பகுப்பு:இந்திய உடைகள்
பகுப்பு:பாக்கித்தானி உடைகள்
பகுப்பு:மேலாடைகள் (உடை)
தூனிக்

**தூனிக்** (*tunic*) என்பது தோள் முதல் இடுப்பு அல்லது கால்வரை உடன்பைப் போர்த்தும் பலவகை எளிய அடிப்படை ஆடைகளில் ஒன்றாகும்.  இது எளிய ஆடை என பொருள்படும் *tunica*  என்ற சொல்லில் இருந்து பெற்றதாகும். இது பண்டைய உரோமாபுரியில் இருபாலாரும் அணிந்த எளிய உடையாகும். இதன் முதல் வடிவம் பண்டைய கிரேக்க ஆடைகளில் இருந்து தோன்றியதாகும்.

## ஆசியத் தூனிக் ([[குர்த்தா]])

இந்தியத் துணைக்கண்டத்தில் இந்தியாவிலும் பாக்கித்தானிலும் வங்க தேசத்திலும் அணியும் தூனிக், குர்த்தா எனப்படுகிறது. இன்று இது மேலைநாட்டில் பெண்களால் விரும்பி அணியப்படும் விரைவாடை ஆகும். பண்டைய இந்திய தூனிக் அழகிய பூப்பின்னல் வேலைகளாலும் நுட்பம்வாய்ந்த பலவண்ன புரிவேலைகளாலும் பின்னப்பட்டிருக்கும்.

## மேலும் காண்க

*பண்டைய உரோமாபுரி உடை
*ஆங்கிலோ சாக்சானிய ஆடை
*குர்த்தா

## மேற்கோள்கள்

### நூல்தொகை
* "Dress and Adornment." *The New Encyclopædia Britannica*. 15th edition. Volume 17. 1994.

## மேலும் படிக்க
* Payne, Blanche: *History of Costume from the Ancient Egyptians to the Twentieth Century*, Harper & Row, 1965. No ISBN for this edition; ASIN B0006BMNFS

பகுப்பு:பஞ்சாபி உடை
பகுப்பு:கிரேக்க உடை
பகுப்பு:உரோமாபுரி உடை
தானவர்கள்

**தானவர்கள்** (Danavas)  (சமஸ்கிருதம்: दानव)  பிரஜாபதி தட்சனின் மகள் **[[தனு, புராணம்|தனு]]**விற்கும், முனிவர் காசியபருக்கும் பிறந்த தானவர்கள், அசுர குலத்தவர்களில் ஒரு பிரிவினர் என பண்டைய பரத கண்டத்தின் புராணங்கள் கூறுகிறது.
தானவர்கள் பற்பல உருவங்களை எடுக்கக் கூடிய அட்டமா சித்திகளைப் பெற்ற மாயா அசுரர்கள் ஆவார்.

தேவர்கள் போல் சாகா வரம் பெற  தானவர்கள் பிரம்மனை நோக்கிக் கடும் தவம் இருக்கையில், இந்திரன்  அரம்பையர்களை அனுப்பி, தானவர்களின் தவத்தை கலைத்து விடுவார்.

தேவர்களின் கடும் எதிரிகளான தானவர்களால் தேவர்களுக்கு ஆபத்து நேரும் காலங்களில், தேவர்களின் நண்பரான திருமால், தானவர்களை போரில் வென்று தேவர்களைக் காப்பார்.

## புகழ் பெற்ற தானவர்கள்
* இரணியகசிபு
* இரணியாட்சன்
* பிரகலாதன்
* மகாபலி
* இராவணன்
* இந்திரஜித்
*  மாயாசூரன் அல்லது மாயா தானவன், தனுவின் மகன் ) 
* பௌலோமன், இந்திரனின் மனைவி சசியின் தந்தை
* விப்ரசித்தி, சிம்ஹிகாவின் கணவர்  
* இராகுவின், தனுவின் மகன் மற்றும் விப்ரசித்தியின் சகோதரன்
* விருசபர்வன் -  சர்மிஷ்டையின் தந்தை, யயாதியின் மாமனார். 
* மாயாதானவன், தனுவின் மகன்

## இதனையும் காண்க
* தைத்தியர்கள்
* அசுரர்
* அரக்கர்
* நாகர்கள்
* கிண்ணரர்கள்
* கிம்புருசர்கள்
* கருடர்கள்
* யட்சினிகள்
* யட்சர்கள்

## அடிக்குறிப்புகள்

பகுப்பு:இந்து தொன்மவியல் மாந்தர்
பகுப்பு:தானவர்கள்
சாமா ஆடை

**சாமா** *(jama)* என்பது தெற்காசியாவில் முகலாயப் பேரரசில் அணிந்த நீளமான மேலுறைச் சட்டை அல்லது மேலங்கி ஆகும்.

## நிகழ்காலப் பயன்பாடு

கி,பி 19 ஆம் நூற்றாண்டு முடிவில் சாமா குசராத்தில் வழக்கிழந்துவிட்டது. என்றாலும் கட்சில் அங்கார்க்கா என்று வழங்கும் சாமாவை ஆண்கள் அணிகின்றனர்.  மேலும் சில சாமா பணிகளில் முழங்காலுக்கும் கீழே தொங்குகிறது.

## ஒளிப்படக் காட்சியகம்

File:The commander of the Imperial Guard of Delhi.jpg|தில்லி இம்ப்பீரியல் காப்புப்படையின் கட்டளைமேலர்
File:Ghulam Murtaza Khan The Delhi Darbar of Akbar II.jpg|இரண்டாம் அக்பரின் தில்லி திருவோலக்கத்தில் குலாம் முர்த்தாசா கான்
File:Asifportrait2 - Asuf ud Daula.jpg|அவுத் நவாப்,ஆசஃப்-உத்-தவுலா,  இலக்னோ, இந்தியா, கி.பி 1785-90
File:Nawab Shuja al-Daula and his heir Asaf al-Daula in Faizabad.jpg|பைசாபத்தில் நவாப் சுழ்சா அல்-தவுலாவும் வாரிசு ஆசஃப் அல்-தவுலாவும்
File:Three men in traditional dress, mosaic, Udaipur, Rajasthan, India.jpg|மரபுடையில் மூன்று ஆடவர், மொசைக், உதயபூர், இராசத்தான், இந்தியா
File:Raja Ravi Varma, Maharaja Fateh Singh.jpg|இராஜா இரவி வர்மா, மன்னர் ஃபதேக் சிங்
File:The vizier Qamar ud-Din circa 1735 Bibliothèque nationale de France, Paris.jpg|காமர் உத்-தீன் கி.பி 1735
File:Akbar and Tansen visit Haridas.jpg|அரிதாசை அக்பரும் தான்செனும் சந்தித்தல்
File:The Adventures of Akbar artillery.jpg|அக்பர் ஆட்சியி முகலாக் காலாட்படை வீர்ர்கள்.
File:Officer of the Mughal Army, c.1585 (colour litho).jpg|முகலாயப் படையலுவலரின் வண்ண அச்சுப் படம் கி.பி 1585 


## மேலும் காண்க
*தூனிக்
*அங்கார்க்கா
*குர்த்தா

## மேற்கோள்கள்

பகுப்பு:இந்திய உடைகள்

பகுப்பு:பஞ்சாபி உடைகள்
அங்கார்க்கா

**அங்கார்க்கா (angarkha)**  அல்லது **அங்ராக்கா**  என்பது இந்தியத் துணைக்கண்டத்தில் போர்த்தியபடி இடது அல்லது வலது தோளில் கட்டிவைக்கும் வசதியுடன் அணியப்படும் மேலாடையாகும். இது  எளிதாகக் கட்டியவிழ்க்கத் தக்க ஆடையாகும். இது பண்டைய இந்தியாவின் பல அரசவைகளில் பயன்பட்டது.

## மேலும் காண்க
*தூனிக்
*சாமா ஆடை
*குர்த்தா

## மேற்கோள்கள்

பகுப்பு:இந்திய உடைகள்
பகுப்பு:வங்க தேச உடைகள்
பகுப்பு:நேபாள உடை
பகுப்பு:பாக்கித்தானி உடைகள்
பகுப்பு:பஞ்சாபி உடைகள்
கிருஷ்ணதாசி

**கிருஷ்ணதாசி** என்பது சன் தொலைக்காட்சியில் பெப்ரவரி 14, 2000 முதல் அக்டோபர் 26  2001 ஆம் ஆண்டு வரை திங்கள் முதல் வெள்ளி வரை ஒளிபரப்பான தொலைக்காட்சி நாடகத் தொடர் ஆகும். இந்த தொடர் பிரபல புதின எழுத்தாளர் இந்திரா சௌந்தரராஜனின் புதினத்தை அடிப்படையாக வைத்து வைஷ்ணவி மீடியா வேர்க்ஸ் சார்பில் நடிகை குட்டி பத்மினி  தயாரிக்க, பிரபு நேபால் இயக்கத்தில் ஜெமினி கணேசன், நளினி, நாகேஷ், வியட்நாம் வீடு சுந்தரம், ரஞ்சிதா, சுஜா ரகுராம் மற்றும் அரவிந்து ஆகாசு  போன்ற பலர் நடித்துள்ளனர்.

## நடிகர்கள்
* ரஞ்சிதா - கிருஷ்ணவேணி
* நளினி - மனோன்மணி. கிருஷ்ணவேணியின் தாய்
* சுஜா ரகுராம் - மீனாட்சி
* ஜெமினி கணேசன் - ருத்ரமூர்த்தி சாஸ்திரி
* வியட்நாம் வீடு சுந்தரம் - சாமா
* அரவிந்து ஆகாசு - சுந்தரேசன்
* விஜயலட்சுமி - சந்தானலட்சுமி
* அஞ்சு - விரிவுரையாளர் கல்யாணி
* "கலைமாமணி" நாஞ்சில் நளினி - பச்சைம்மா
* மேனகா - காயத்ரி 
* மஞ்சரி - கௌரி 
* டேவிட் ரமேஷ் - டேவிட் 
* ராஜ ரவீந்திரா - முத்துக்குமாரசாமி 
* கே.மனோகர் - கோதண்டம்

## பாடல்
இத்தொடரில் வருகின்ற சிகரம் பார்த்தாய் என்ற பாடலை டி. இமான் இசையில் நித்யஸ்ரீ மகாதேவன் பாடியிருந்தார். இப்பாடலை எழுதியவர் காதல் மதி ஆவார்.

## மறு ஆக்கம்

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2000ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2000 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2002 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:மறு ஆக்கம் செய்யப்பட்ட தமிழ்த் தொலைக்காட்சி தொடர்கள்
பகுப்பு:தமிழ்த் தொலைக்காட்சி நிகழ்ச்சிகள்
சிவனிணைந்த பெருமாள்

**சிவனிணைந்த பெருமாள்** என்பவர் இந்து சமய நாட்டார் தெய்வங்களில் ஒருவராவார். அரசகுலத்தினைச் சேர்ந்த சிவனிணைந்த பெருமாள், வண்ணார குலத்தினைச் சேர்ந்த சின்னணைஞ்சியுடன் வாழ்ந்தமையால் கௌரவக் கொலை செய்யப்பட்டார். அவர் இறந்தபின்பு அவரை கடவுளாக வழிபடுகின்றனர்.

## தொன்மம்

சிவனிணைந்த பெருமாள் அரசகுலத்தினைச் சேர்ந்தவர். சின்னணைஞ்சி எனும் வண்ணார் இனப் பெண் மீது காதல் கொண்டு, தன் காதலை அவளிடம் தெரிவித்தார். ஆனால் அப்பெண் அதற்கு இணங்கவில்லை. சவுண்டப்பன் எனும் நண்பனின் துணையோடு மாந்தீரிகம் செய்து அவளை வசியப்படுத்தினான். அவளை குகையொன்றில் வைத்து இல்லறம் நடத்தினான். பெண்ணைக்காணாது அரசனிடம் புகார் தந்தனர். அதோடு அரசனுடைய மகன் மீதுதான் தங்களுக்கு சந்தேகம் என்றும் கூறினர். 
அரசன் கோபம் கொண்டு இளவரசரைத் தேட உத்தரவிட்டார். வீரர்களுடன் சென்ற அமைச்சர் குகையில் இருந்த சிவனிணைந்த பெருமாளிடம் நடந்ததை கூறி அப்பெண்ணை விட்டுவிட்டு வரும்படி கூறினார். ஆனால் சிவனிணைந்த பெருமாள் மறுத்துவிட்டார்.

அச்செய்தி கேட்டு மாமாவான சீவலமாடன் வந்து இளவரசருடன் பேசினான். ஆனால் அதற்கும் சிவனிணைந்த பெருமாள் மறுத்துவிடவே. குலம் பாராது காதல் கொண்டமைக்காக வெட்டிக் கொல்ல உத்தரவிட்டான். வீரர்களுடன் சண்டையிட்டு களைத்த இளவரசனை சங்கிலியால் கட்டி கொலைக்களத்திற்கு இழுத்து சென்றனர். அவர்மேல் குடத்து நீரை ஊற்றி காவியாடை, ஆணி செருப்பினை அணிவித்து ஆறு மாதங்கள் சிறைவைத்தனர். பின்பு கழுவேற்றி துடிக்க துடிக்க கொன்றனர். இளவரசர் இறந்த செய்திக்கேட்டு சின்னணைஞ்சியும் தற்கொலை செய்துகொண்டாள்.

## கோயில்கள்
* கிளங்காடு கோயில், தென்காசி வட்டம். தனிசந்நதி இவருக்கு உள்ளது.
* நாலுமாவடி பாதக்கரை சுவாமிகள் கோயில், தூத்துக்குடி மாவட்டம்
* தேரிக்குடியிருப்பு கற்குவேல் அய்யனார் கோயில், தூத்துக்குடி மாவட்டம்
*  இராமநாதபுரம் மாவட்டம் கமுதி அருகே மண்டலமாணிக்கம் என்ற ஊரில் சுடலைமாடன் கோவிலில் இவருக்கு சன்னதி உள்ளது.
* பொதுவாக சுடலைமாடன் கோயில்களில் இவர் நிலைகொண்டிருப்பதாக நம்பிக்கை.மேலும் கமுதி அருகே வலையப்பூக்குளம் என்னும் கிராமத்தில் சிவனணைந்த பெருமாள் என்ற (பெரியாண்டவர்)க்கு தனிக் கோவில் உள்ளது  .

## ஆதாரங்கள்


பகுப்பு:தமிழர் நாட்டுப்புறத் தெய்வங்கள்
சண்டிகர் பல்கலைக்கழகம், மொகாலி

**சண்டிகர் பல்கலைக்கழகம்** (*Chandigarh University (CU*) (*முன்னர் சண்டிகர் கல்லூரிகள் குழுமம் (CGS*) எனும் பெயரில் அழைக்கப்பட்டது.. இந்திய பஞ்சாப் மாகாண மொகாலியின், சண்டிகர் - லூதியானா தேசிய நெடுஞ்சாலையில் (*NH 95*) சுமார் 100 ஏக்கர் பரப்பளவில் நாட்டுப்புறப் பகுதியில் அமைந்துள்ளது. ஒரு தனியார் கல்வி நிறுவனமான இப்பல்கலைக்கழகம், 2012-ம் ஆண்டு அமைக்கப்பட்டதாகும். சண்டிகர் மாநிலத்தின் பல்கலைக்கழகச் சட்டமும் பல்கலைக்கழக மாண்யக்குழுவும் இப்பல்கலைக்கழகத்தை அங்கீகரித்துள்ளன, நாட்டுப்புறப் பகுதியில் அமைந்த மிகப்பெரிய தனியார் பல்கலைக்கழகமாக சண்டிகர் பல்கலைக்கழகம் விளங்குகிறது.. நாடு முழுவதிலுமிருந்தும் இருபதுக்கும் மேற்பட்ட நாடுகளைச் சேர்ந்த 20000 மாணவர்களுக்கும் அதிகமானோர் இங்கு கல்வி பயில்கின்றனர். 
## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
குர்த்தி மேலாடை

**குர்தி மேலாடை** (*Kurti top*) என்பது இந்தியத் துணைக்கண்டத்தில் அணியும் மேல் ஆடை ஆகும். இது மேலங்கி, கச்சுரை மற்றும் இரவிக்கைகளை உள்ளடக்கியது.

## குர்தி
நவீன பயன்பாட்டில், ஒரு குறுகிய குர்த்தா குர்தி என்று குறிப்பிடப்படுகிறது. இது பெண்களின் உடையாகும். இருப்பினும், பாரம்பரியமாக, குர்தி என்பது மேலங்கி, கச்சுரைகள் மற்றும் இரவிக்கைகள் பக்கவாட்டு பிளவுகள் இல்லாமல் இடுப்புக்கு மேலே உள்ளவாறு அணியப்படுகிறது. மேலும் இவை சுங்கர் காலத்தின் (கிமு 2 ஆம் நூற்றாண்டு) ஆடையிலிருந்து வந்ததாக நம்பப்படுகிறது. குர்தியானது சோளியிலில் காணப்படும் நடுப்பகுதியின் அடிப்படையில் வேறுபடுத்தப்படுகிறது.

இது இந்தியர்களின் குறிப்பாக வட இந்தியரின் பொதுவான ஆடை முறையாகும்.

இந்த ஆடை பாணியின் போக்கு மற்றும் தோற்றம் வட இந்தியாவில் தோன்றியதாகும். இன்றும் நாட்டின் பிற பகுதிகள் நவீனமயமாக்கப்பட்ட குர்தி ஆடைகளை அணிகின்றனர். ஆனால் இது பெரும்பாலும் வட இந்தியாவில் பெண்களால் அணியப்படுகிறது. ஆனால் தென்னிந்தியர் சேலை அணிவதை விரும்புகிறார்கள்.

குர்தியின் பல வகைகள் உள்ளன. இவற்றில் பின்வருவன அடங்கும்:

## பஞ்சாபி குர்தி
பஞ்சாப் பகுதியில், குர்தி என்பது பருத்தி மேலங்கி ஆகும். இது இடுப்பு வரை முன் கீழே பொத்தான்கள் போடப்பட்டுள்ளது. கடந்த காலத்தில், பெண்கள் பொத்தான்களைச் சுற்றி ஜாஞ்சிரி என்று அழைக்கப்படும் தங்கம் அல்லது வெள்ளி சங்கிலியை அணிந்தனர். பஞ்சாப் பகுதியில் ஆண்கள் குர்தாவில் ஜாஞ்சிரி அணிந்திருந்தனர்.

பஞ்சாபி குர்தியின் மற்றொரு பாணி அங்காவின் (அங்கி) குறுகிய பதிப்பாகும். குர்தி அரை அல்லது முழு கை மற்றும் இடுப்பு நீளம் முன் அல்லது பின் திறப்பு இல்லாமல் இருக்கலாம். ஆண்களின் குர்தியை பஞ்சாபியில் பாதுய் அல்லது மேலங்கி என்று அழைத்தனர். பாக்கித்தானின் தெற்கு பஞ்சாபின் குர்தி சராய்கி குர்தி என்று குறிப்பிடப்படுகிறது.

நுகர்வோரின் விருப்பத்தின் அடிப்படையில் குர்தியின் நீளத்தை மாற்றியமைக்க முடியும்.


படிமம்:A Punjabi woman in Kurti and suthan visiting the Attar, the pharmacist. 1852.jpg|குர்தியில் பஞ்சாபி பெண் மற்றும் சுதன், அட்டார், மருந்தாளுநரை சந்திக்கிறார். 1852
படிமம்:Saraiki children wearing cloths & saraiki Fashion ofr children.JPG|சரைக்கி குர்தி
படிமம்:An Oberoi Hotel employee doing Namaste, New Delhi.jpg|நீல நிற குர்தி மற்றும் பழுப்பு நிற புடவையில் இந்திய உணவக பணியாளர்.


## பிகாரி குர்தி
பீகாரில், குர்தி என்ற சொல் கச்சுடை மற்றும் மேல் சட்டையின் கலவையான மகளிர் சட்டை குறிக்கப் பயன்படுத்தப்படுகிறது.

## உத்தரப்பிரதேசம்
உத்தரப்பிரதேசம் மற்றும் இமயமலைப் பகுதியில் குர்தி குட்டையான ரவிக்கையினைக் குறிக்கின்றது.
படிமம்:Choli.JPG|உத்தரபிரதேசத்தின் குர்தி


## குசராத்து
குஜராத் மற்றும் கத்தியவாரில், குர்தி வகை இடுப்புக்குக் கீழே வரை விழுகிறது.

## இராசத்தான்
இராசத்தானில் உள்ள ஆண்களுக்கான குர்த் என்பது முழு கை, இறுக்கமாக பொருத்தப்பட்ட, பொத்தான் இல்லாத கஞ்சுகத்துடன் கூடியது.

## மேலும் காண்க
*தூனிக்
*அங்கார்க்கா
*ஆவோ தாய்
*சாமா ஆடை
*குர்த்தா
*பஞ்சாபி உடை

## மேற்கோள்கள்

பகுப்பு:இந்திய உடைகள்
பகுப்பு:பாக்கித்தானி உடைகள்
பகுப்பு:மேலாடைகள்
மாயாண்டி (பக்கவழி நெறிப்படுத்தல்)

**மாயண்டி** என்ற தலைப்பில் உள்ள கட்டுரைகள்:

* மாயாண்டி - கிராமத்து தெய்வம்
* மாயாண்டி பாரதி
* மாயாண்டி (1979 திரைப்படம்)
* சூட்டுக்கோல் மாயாண்டி சுவாமிகள்

----
சூட்டுக்கோல் மாயாண்டி சுவாமிகள்

**சூட்டுக்கோல் மாயாண்டி சுவாமிகள்** என்பவர் சிவகங்கை மாவட்டம் கட்டிகுளத்தில் வாழ்ந்த  சித்தராவார். இவர் அங்கு வாழ்ந்த ராமலிங்க சாமிகளின் சீடராக இருந்தவர். ராமலிங்க சாமிகளிடம் இருந்த சூட்டுக்கோல், அவரது காலத்திற்கு பிறகு மாயாண்டி சாமிகளிடம் இருந்தது. தற்போது இந்த சூட்டுக்கோல் மாயாண்டி சாமிகள் சமாதியில் உள்ளது. அந்தக் கோலால் நல்லவர்களுக்கு நன்மையும், தீயவர்களுக்கு தண்டனையும் உண்டாகும் என்பது நம்பிக்கையாகும்.

கட்டிக்குளத்தில் குப்பமுத்து வேளார் - கூத்தாயி அம்மாள் தம்பதியினருக்கு காளயுத்தி வருடம் ஆடி மாதம் பூராட நட்சத்திரத்தில் மாயாண்டி பிறந்தார். இளவயதிலேயே இறையருள் பெற்றார்.

பள்ளிக் கல்வியைக் கற்றார். இடையே சித்து வேலைகளால் மக்களிடேயே பிரபலாக இருந்தார், பெற்றோர் இவரை புளியங்குடி கிராமத்தினைச் சேர்ந்த மீனாட்சி எனும் பெண்மணிக்கு திருமணம் செய்துவைத்தனர்,. ஒரு மகனையும், மகளையும் பெற்றார், பழநி யாத்திரைக்காக மனைவியின் நகையை விற்று அங்கு சென்றார். ராமேஸ்வரம் செல்லும் சாதுக்களுக்கும் உணவளித்தார்.

1930 ம் ஆண்டு புரட்டாசி மாதம் 11ம் நாள் சமாதியடைந்தார்.

மதுரையைச் சேர்ந்த செல்வந்தரான கருப்பணக்கோனாரின் மகன் இருளப்பக்கோனார் என்பவர் திருப்பரங்குன்றம் அருகே மாயாண்டி சுவாமிகளுக்கு கோவில் கட்டினார்.இவரது சந்ததிகள் இன்றளவும் இந்த கோவிலை பாதுகாத்து வருகின்றனர்.
 

## ஆதாரங்கள்


பகுப்பு:சித்தர்கள்
சித்காரா பல்கலைக்கழகம், ராஜ்புரா

**சித்காரா பல்கலைக்கழகம்** (*Chitkara University*) (*[[பஞ்சாபி]]: ਚਿੱਤਕਾਰਾ ਯੂਨੀਵਰਸਿਟੀ*) எனும் இந்த தனியார் பல்கலைக்கழகம், இந்திய பஞ்சாப் மாகாணத்திலுள்ள பட்டியாலா மாவட்டத்தின் ராஜ்புரா என்னுமிடத்தில் அமைந்துள்ளது. சண்டிகர் - பட்டியாலா தேசிய நெடுஞ்சாலையில் (*NH 64*) சண்டிகரிலிருந்து சுமார் 30 கிலோமீட்டர் தொலைவில் நிறுவப்பட்டுள்ள இப்பல்கலைக்கழகம், 2010-ம் ஆண்டு, "சித்காரா கல்வி அறக்கட்டளையின்" கீழ் நிறுவப்பட்டதாகும்.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்